A description...

**Curs 2020 - 2021 (2on Quadrimestre)**

**CONFERÈNCIA: Diversitat de recursos minerals a Catalunya**

**CURRICULUM VITAE**

**Dra. Pura Alfonso Abella**

Doctora en Ciències Geològiques, especialista en recursos minerals, professora titular de la Universitat Politècnica de Catalunya i directora del Museu de Geologia Valentí Masachs de la Universitat Politècnica de Catalunya. Pertany a l’ONG Mineria per al Desenvolupament, que va guanyar el 2n premi al Compromís Social de la UPC el 2020. Ha impartit diverses conferències i tallers sobre la necessitat de matèries primeres i els problemes associats a la seva explotació. Ha guanyat un primer premi en la modalitat de Ciència Tecnologia i Valors del concurs Ciència en Acció del 2016 per la difusió de l'ús responsable de les matèries primeres minerals i una menció el 2018. Pertany al grup d'innovació docent consolidat GI-Grims (Grup de Geoquímica i Roques Ígnies, Metamòrfiques i Sedimentàries).

**Resum de l’activitat**

Actualment existeix un gran rebuig de la mineria per part de la societat. La conferència pretén donar a conèixer la gran rellevància que la mineria ha tingut en el desenvolupament de la nostra societat i la importància decisiva per al futur d’aquesta. A l'exposició es mostrarà la gran diversitat de Recursos minerals que s’han explotat a Catalunya al llarg de la història. Es mostra com en el nostre entorn proper s'han explotat una gran quantitat de metalls, no solament els comuns, com or, plata, plom, zinc i coure, sinó altres menys comuns com el crom, el cobalt i arsènic, entre d'altres. També es mostra com la història de la minera va lligada al desenvolupament humà i com l'aprofitament dels minerals ha tingut un paper molt important en el progrés de la societat, des de l’edat dels metalls fins a l'actualitat.

Finalment s’exposarà com la manera de desenvolupar l’activitat minera ha anat canviant amb el temps quines són les exigències perquè la mineria sigui sostenible i què passaria si no explotéssim o si l’explotació estigués concentrada en uns pocs països.